[{"text_idx": "#000004", "text": "Pa\u0308rnu paljudel eksponeerimispindadel ja linnaruumis toimuva IN Graafika/Printmaking IN festivali na\u0308itused on avatud augusti lo\u0303puni, Endla teatri na\u0308itus on avatud oktoobri alguseni. Selle aasta festivali juhtmotiiviks oli \u201cVaikuse Torm\u201d, mis kutsub kunstnikke u\u0308les peegeldama nende mo\u0303tteid ja vaateid ta\u0308napa\u0308eva globaalsele kollektiivsele kommunikatsioonile, kus vaikus on muutunud reeglina erandiks. \u201cTa\u0308na seisame silmitsi sotsiaalsete va\u0308ljakutsetega, mis tulenevad sallivuse ja diskrimineerimise vahelistest a\u0308a\u0308rmustest. On raske ma\u0308a\u0308ratleda, kus on piir enda kaitsmise ja kuriteo vahel. Kus va\u0308givalda saab o\u0303igustada ja millistel juhtudel see on kuritegu? Kas ebameeldiv vaikus vo\u0303ib olla protest ja kas sellest vo\u0303ib to\u0303usta torm u\u0308hiskonnas, kus valitseb empaatia ja emotsionaalse intelligentsuse puudumine; u\u0308hiskond, kus ko\u0303ik karjuvad, kuid mitte kedagi ei kuulda?\u201d ra\u0308a\u0308gib u\u0308ks korraldajatest, kuraator Ieva Naglina."}, {"text_idx": "#000005", "text": "Pa\u0308rnu Linnagaleriis na\u0308eb Hispaania pa\u0308ritolu newyorklanna Mara Catalani na\u0308itust \u201cKo\u0303rgePinge/High Voltage\u201d, mis juhib ta\u0308helepanu New Yorgi uuele po\u0303lvkonnale, kes vaidlustavad o\u0303igusnorme otsese sekkumisega reaalsusesse. Need kunstnikud jagavad oma kogemusi, po\u0308o\u0308rduvad a\u0308a\u0308rmusteni, provotseerimaks ennast ja teisi osalema seksuaalsete ja visuaalsete esitustega ning vaidlustades sotsiaalseid norme. Ameerikas on ka\u0308ivitunud sarnaselt 1960-ndatele ta\u0308iesti uus seksuaalrevolutsioon, inimesed avastavad uuesti oma keha ja selle mo\u0303testamist ja kapist va\u0308lja tulekut."}, {"text_idx": "#000007", "text": "Taje Trossi na\u0308itus \u201cUnicorn Tribe/U\u0308kssarve ho\u0303im\u201d ka\u0308sitleb meie u\u0308hiskonna peavoolu ko\u0303rval tegusevaid subkultuure, inimkooslusi, mille eesma\u0308rgid ja ka\u0308itumismudelid loovad alust ta\u0308iesti uue sootsiumi su\u0308nniks."}, {"text_idx": "#000008", "text": "Endla teatris avas oma 80. su\u0308nnipa\u0308evale pu\u0308hendatud retrospektiivse juubelina\u0308ituse \u201cKunst \u2014 minu elu/L`Art \u2014 Ma Vie\u201d To\u0303nis Laanemaa suurejoonelise performance\u2019ga, kus liikusid ringi alasti muusad, narrid, veinimeistrid, o\u0303uedaamid ja kuningannad ja mis pa\u0308a\u0308dis klassiku kroonimisega Eesti Kunsti Kuningaks."}, {"text_idx": "#000009", "text": "Avangard Galeriis on na\u0308itus \u201cLeonhard Lapin 70\u201d. Selle kunstniku kohta on kasutatud va\u0308ljendeid Ida-Euroopa kunsti loominguline vulkaan, erudiit, suprealismi looja, professor, eesti avangardistliku kunsti isa, modernistlik arhitekt, va\u0308simatu kirstunael, kaupluste, so\u0308o\u0308klate, teenindusettevo\u0303tete, raviasutuste ja saunade agar ku\u0308lastaja, daamide lemmik, ko\u0308ieltantsija ja akrobaat, suur poeet ja filosoof. Keegi on kirjutanud, et Lapin kehastab siiani kompromissitu boheemlase rolli, hoides avangardi lippu ja\u0308tkuvalt ko\u0303rgel, olgu see meie pragmaatilises ja mugandunud u\u0308hiskonnas ning juba pa\u0308ris soliidses vanuses nii raske kui tahes. Mis juhtub Eesti kunstimaastikul, kui tema astub ko\u0303rvale? Kes astuvad va\u0308lja laiutava no\u0303meduse vastu? Ta\u0308napa\u0308evane kunstnike po\u0303lvkond eelistab pigem vaikselt pea o\u0303lgade vahel hoida, mitte sattuda vastuollu, kohaneda olemasolevaga. Kas keegi julgeb pu\u0308sti to\u0303usta ja teha ettepaneku Kultuuriministeerium laiali saata ja eelarveraha loovinimestele va\u0308lja jagada? Kas ka kaasaegses diskursuses on kunstnik-visiona\u0308a\u0308r sarnaselt no\u0303ukaajale vo\u0303itluslik teena\u0308itaja ja maailma korrastaja vo\u0303i on ta mandunud valge kuubi pa\u0308rdikuks ja kuraatorite ma\u0308ngukanniks? Kunstisituatsioon ei olegi tollasega vo\u0303rreldes va\u0308ga erinev \u2013 ministeeriumid, akadeemiad ja fondid tasalu\u0308litavad vaikimisi peavoolule mittevastavaid ebamugavusi, igavad keskpa\u0308rasused seavad end sisse juhtivatel ametikohtadel ja pseudokultuuri pealetung on peatumatu nagu teerull?"}, {"text_idx": "#000019", "text": "Algas kandideerimine Eesti U\u0308RO noordelegaadiks"}, {"text_idx": "#000020", "text": "Kinnitati Kodanikuu\u0308hiskonna Sihtkapitali no\u0303ukogu uued liikmed"}, {"text_idx": "#000021", "text": "Ta\u0308na ta\u0308histatakse rahvusvahelist turvalise interneti pa\u0308eva"}, {"text_idx": "#000023", "text": "Sotsiaalkomisjon viib heaolu arengukava arutelu suurde saali"}, {"text_idx": "#000034", "text": "Koorimuusika aastapreemiad on 2022 jagatud!"}, {"text_idx": "#000035", "text": "Kahekordne maateaduste olu\u0308mpiaadi kuldmedalist: Eesti noortel on kuhjaga potentsiaali teha a\u0308gedaid asju"}, {"text_idx": "#000043", "text": "Ta\u0308name, et liitusite meie uudiskirjaga."}, {"text_idx": "#000045", "text": "Ootame Sinu vihjeid heade inimeste ja nende heade tegude kohta. Heade uudiste portaali kaudu saad ta\u0308nada ja tunnustada oma la\u0308hedasi ja miks mitte ka vo\u0303o\u0303rast. Kui tead kedagi, kes va\u0308a\u0308rib tunnustamist, saada meile vihje."}]